หุ้นใหญ่พยุง SET ปิดบวก 1.07 จุด มูลค่าซื้อขายต่ำสุดในรอบกว่า 5 เดือน
หุ้นใหญ่พยุง SET ปิดบวก 1.07 จุด มูลค่าซื้อขายต่ำสุดในรอบกว่า 5 เดือน โดยดัชนีปิดตลาดวันนี้ ที่ระดับ 1,723.11 จุด บวก 1.07 จุด หรือ 0.06% มูลค่าการซื้อขาย 3.79 หมื่นล้านบาท
12 มิ.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,723.11 จุด บวก 1.07 จุด หรือ 0.06% มูลค่าการซื้อขาย 3.79 หมื่นล้านบาท ทั้งนี้มูลค่าการซื้อขายต่อวันปรับตัวลดลงต่ำสุดในรอบกว่า 5 เดือน นับตั้งแต่มูลค่าการซื้อขายต่อวันอยู่ที่ระดับ 3.46 หมื่นลบ. เมื่อวันที่ 25 ธ.ค.60
10 หุ้นดันดัชนีวันนี้

ด้านนายสุเชษฐ์ สุขแท้ ผู้ช่วยกรรมการผู้จัดการ บล.ไทยพาณิชย์ เปิดเผยกับ “ข่าวหุ้นธุรกิจออนไลน์” ว่า ภาวะตลาดหุ้นไทยวันนี้ดัชนีฯแกว่งตัวในกรอบแคบๆในลักษณะเดียวกับเมื่อวันศุกร์ที่ผ่านมา (8 มิ.ย.) เนื่องจากยังไม่มีปัจจัยใหม่หนุน อีกทั้งยังรอความชัดเจนจากตลาดฯต่างประเทศ
อย่างไรก็ตาม มองว่าหากดัชนีฯไม่สามารถทะลุผ่านแนวต้านที่ระดับ 1,750 จุดไปได้ จะส่งผลให้ความเชื่อมั่นของนักลงทุนลดลงไป อีกทั้งนักลงทุนยังรอผลการประชุมของธนาคารที่จะมีขึ้นในกลางเดือนมิ.ย.นี้
สำหรับแนวโน้มภาวะตลาดฯในวันพรุ่งนี้ (12 มิ.ย.) คาดว่าดัชนีฯยังคงแกว่งตัวในกรอบแคบๆลักษณะเดียวกับในวันนี้ พร้อมให้แนวรับที่ 1,710 จุด แนวต้านที่ 1,740 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 3,174.34 ล้านบาท ปิดที่ 50.75 บาท ลดลง 0.25 บาท
KBANK มูลค่าการซื้อขาย 1,376.46 ล้านบาท ปิดที่ 197.50 บาท เพิ่มขึ้น 3 บาท
CPF มูลค่าการซื้อขาย 1,301.99 ล้านบาท ปิดที่ 26 บาท เพิ่มขึ้น 0.25 บาท
KTC มูลค่าการซื้อขาย 1,143.54 ล้านบาท ปิดที่ 347 บาท เพิ่มขึ้น 11 บาท
PTTGC มูลค่าการซื้อขาย 1,078.24 ล้านบาท ปิดที่ 87.75 บาท ลดลง 1.75 บาท
 
ตลาดหุ้นเอเชีย
